ฉันคือตัวป่วนในวงการความงาม
(เสียงเชียร์)
ฉันสนับสนุนให้ทุกคนเห็นค่าของตัวเอง
แต่เหนือสิ่งอื่นใด
ฉันเบื่อกับมาตรฐานการให้ความสำคัญ
กับความงามในมิติเดียว
(เสียงเชียร์)
ฉันเติบโตที่นี่ ในดีทรอยต์
ที่เด็กสาวผิวสีใฝ่ฝันจะมีผิวขาวและผมยาว
แต่ฉันผิวสีน้ำตาล
ผมฉันเคยหยิกกว่านี้
เคยมีฟันห่าง
แถมยังก้นแบน
แล้วก็ยังแบนอยู่
แต่ฉันยังจำได้แม่น
ตอนได้ยินผู้ชายพูดถึงคุณสมบัติที่ฉันไม่มี
"เธอไม่ขาวเลย"
"ก้นเธอแบน"
ไม่ว่าคุณจะพูดอะไร
ฉันว่าฉันก็น่ารักอยู่นะ
(เสียงหัวเราะ)
วันนั้นฉันได้รับบทเรียนที่มีค่า
ซึ่งก็คือการรักทุกอย่างที่เป็นตัวเอง
และที่สำคัญกว่านั้น
มันสอนให้ฉันไม่เอาความคิดเห็นของคนอื่น
มาตัดสินคุณค่าของตัวเอง
(เสียงเชียร์) (เสียงปรบมือ)
หกปีที่ผ่านมา ฉันสร้างบริษัทเครื่องสำอาง
อยากเปลี่ยนมุมมองด้านความงามที่มีต่อตัวเรา
ไปจนถึงมุมมองที่เรามีต่อคนที่ต่างจากเรา
ตอนที่ฉันเริ่มทำลิปสติกในครัว
ไม่ใช่เพราะว่าฉันชอบเครื่องสำอาง เปล่าเลย
มันเป็นเพราะฉันหงุดหงิดกับการที่
ความน่าดึงดูดของผู้หญิงถูกมองจากมุมเดียว
หากวันนี้คุณลองค้นคำว่า "ความงาม"
คุณจะเจอภาพผู้หญิงสาวผอมบางผิวขาวเต็มไปหมด
ราวกับว่าคนที่ไม่ได้เป็นแบบนั้นคือไม่สวย
และเมื่อเรามีภาพแบบนั้นในใจ
เราก็จะเริ่มคิดว่าเราไม่สวยจริง ๆ
เรามองคนสวยแล้วคิดในใจว่าพวกเขามีทุกอย่าง
พวกเขามีเงิน ความรัก ความสุข และความสำเร็จ
ฉันคงมีอย่างเขา ถ้าฉันมี ... หรือเปลี่ยน...
เราเริ่มคิดว่าเรามีอะไรไม่พอ
เราขาดอะไรไป
ทำให้เราพลาดโอกาสที่ควรเป็นของเรา
เพราะรู้สึกไม่เข้าพวกและไม่สมควรได้รับมัน
และที่แย่กว่านั้น เราส่งต่อความไม่มั่นใจ
และการไม่ให้ค่าตัวเอง
ไปยังพี่สาวน้องสาว เพื่อน ญาติ ของเรา
เพราะถ้าฉันขาด เธอก็ต้องขาดด้วย จริงไหม?
เป็นเวลาหลายปีที่ผู้หญิงถูกสอน
ว่าคุณค่าของเราผูกโยงกับรูปลักษณ์
การได้แต่งงาน มีลูก
ขนาดปัจจุบัน ที่ผู้หญิงทำธุรกิจ มีตำแหน่ง
และครองโลก
เราก็ยังยึดติดกับความคิดเดิม
ที่ว่าความสวยและรูปลักษณ์สำคัญที่สุด
ซึ่งเราพบได้ในทุกวงการตั้งแต่
เซเรนา คว้าแชมป์เทนนิส ฮิลลารี ลงสมัคร
เลือกตั้งประธานาธิบดี
ไปจนถึงหลุยส์ซีอาน่า
ที่เด็กผู้หญิงไม่ได้รับอนุญาตให้ไปโรงเรียน
เพราะเธอถักผมเปีย
การถักผมเปียเป็นส่วนหนึ่ง
ของวัฒนธรรมความงามของแอฟริกันและ
แอฟริกันอเมริกันมานาน
และการที่คุณไม่ถักเปีย
ไม่ได้แปลว่าคุณยอมรับหรือเคารพคนอื่นไม่ได้
ฉันไม่ได้รู้อะไรเกี่ยวกับคุณหรอกนะ
แต่ทรงผมฉันไม่ได้เป็นอุปสรรคในการเรียนรู้
และกระโปรงที่ฉันใส่เล่นเทนนิส
ก็ไม่ได้เป็นอุปสรรคในการชนะแกรนด์สแลม
และแน่นอนว่าชุดสูทสีที่ฉันใส่
ไม่ได้ทำให้ขาดคุณสมบัติในการบริหารประเทศ
แล้วเรื่องเสน่ห์ดึงดูดนี่มันยังไง?
ไม่ใช่เรื่องที่แล้วแต่คนจะมองหรอ?
ก็ทั้ง ใช่ และ ไม่ใช่
สิ่งที่น่าดึงดูดใจกลายเป็น
ความเข้าใจที่แพร่หลาย
เพราะได้รับอิทธิพลจากกระแสสังคม
สิ่งที่พวกเราแต่ละคนคิดว่าน่าดึงดูดใจ
ก็มาจากสภาพแวดล้อมของเรานั่นเอง
ผู้ชายถึงอยากแต่งงานกับผู้หญิงที่เหมือนแม่
มากพอๆ กับที่พวกเราเกลียดเขาที่คิดแบบนั้น
ช่วยไม่ได้จริงๆ
เพราะแม่คือแบบฉบับความงามและความรักของเขา
เหมือนกับถ้าฉันเติบโตในประเทศกาน่า
ฉันก็คงจะเห็นคุณค่าของต้นขาใหญ่ๆ มากกว่า
ที่โตในสหรัฐฯ
ขณะที่แต่ละประเทศในโลกเชื่อมโยงกันมากขึ้น
เราจะเห็นว่ามาตรฐานความงามทั่วโลก
กลายเป็นมาตรฐานแบบตะวันตกอย่างรวดเร็ว
จนในประเทศอย่างแอฟริกาใต้หรือจีน
ที่แม้มีประชากรผิวสีจำนวนมาก
หญิงผิวขาวก็ยังอยู่แถวหน้าในแคมเปญการค้า
ฉันจึงไม่รู้สึกแปลกใจเลย
ที่ 70% ของผู้หญิงในเลกอส ไนจีเรีย ฟอกสีผิว
แม้การกัดสีผิวอาจทำให้เป็นมะเร็งก็ตาม
เรื่องนี้ทำให้ฉันคิดว่าอุตสาหกรรมมูลค่า
หมื่นล้านดอลล่าร์
มีแนวคิดเบื้องหลังคือการมองความงามมุมเดียว
ผู้หญิงเหล่านั้นแค่พยายามมีชีวิตที่ดีขึ้น
ความคิดนี้ทำให้สาวๆ หุ่นใหญ่รู้สึกไม่มีค่า
สาวใหญ่รู้สึก
ราวกับว่าอายุที่มากขึ้นได้พรากความเยาว์วัย
หญิงชนเผ่าพื้นเมืองก็รู้สึกไม่มีใครต้องการ
และอย่าเข้าใจผิดไป
ขณะที่ผู้หญิงได้รับผลกระทบมากที่สุด
ไม่ใช่แค่เราที่ทุกข์
ซีอีโอชายของบริษัทชั้นนำ 500 อันดับแรก
ของฟอร์จูนมักตัวสูง
เพราะความสูงเชื่อมโยงกับความดึงดูดและอำนาจ
นี่เป็นประเด็นที่ไม่เลือกเพศและวัย
ลูกหลานของเรากำลังโตขึ้นอย่างไม่เห็นค่าตน
แน่นอนพวกเขาไม่อาจส่งต่อ
ความรักและการยอมรับ
เด็กเหล่านี้โตขึ้นอย่างไม่เห็นคุณค่าตนเอง
กลายเป็นผู้บริโภคการตลาดเกาะกระแสลดน้ำหนัก
การทำศัลยกรรมพลาสติก
พวกคุณเคยสังเกตเทรนด์ทำศัลยกรรมไหม?
การทำศัลยกรรมที่ก้นและต้นขา เพิ่มขึ้น 4,200%
นับตั้งแต่ปี 2000
บ้าไหมล่ะ?
ฉันเลยคิดย้อนกลับไปเมื่อยังเป็นเด็ก
และคิดว่าตัวเองไม่มีก้น
ถ้าฉันไม่มีความมั่นใจในตัวเองพอ
ฉันคงเป็นหนึ่งในสถิติที่ได้กล่าวไป
แล้วฉันก้าวผ่านมายังไงน่ะหรอ?
เราจะเริ่มรักตัวเองได้อย่างไร?
ก่อนอื่น เราต้องนึกถึงปัจจัย
ที่ทำให้รารู้สึกว่าเรามีไม่เหมือนคนอื่น
ใช่การไถโซเชียลมีเดียรึเปล่า?
คุณอาจต้องหยุดเล่นมันบ้าง
ใช่การไปช้อปปิ้งรึเปล่า?
หรือแค่เพราะไปเยี่ยมคุณย่าแล้วท่านบอกว่า
หลานอ้วนขึ้นจากที่เจอกันครั้งล่าสุด
นึกให้ออกว่ามีเรื่องอะไรบ้างแล้วตัดออกไป
ขอบอกเลยว่าถ้าคุณย่าเป็นต้นเหตุ
เราต้องตัดขาดจากคุณย่า
(เสียงหัวเราะ)
คุณต้องเตรียมตัวสู้เพื่อรักษาอัตลักษณ์
ในสังคมที่ขับเคลื่อนด้วยป็อปคัลเจอร์นี้
ฉันจึงขอท้าพวกคุณทุกคน
เมื่อคุณกลับบ้านวันนี้
มองตัวเองในกระจก
สำรวจตัวเอง
ดูความยิ่งใหญ่ในตัวคุณ
ยอมรับและรักมัน
และในที่สุด เมื่อคุณเดินออกจากบ้านพรุ่งนี้
พยายามส่งต่อความรักและการยอมรับตัวเอง
ไปยังผู้อื่นที่ต่างไปจากคุณ
ขอบคุณค่ะ
(เสียงปรบมือ) (เสียงเชียร์)